
REFERAT DE APROBARE A  PROIECTULUI DE HOTĂRÂRE
 privind acordarea Titlului de Cetăţean de Onoare al Municipiului Timişoara 
doamnei Smaranda Vultur

__________________________________________________
Motivul emiterii proiectului de hotărâre
	
1. Descrierea situaţiei actuale
Titlul de „Cetăţean de Onoare al Municipiului Timişoara” se acordă în baza HCL nr. 138 din data de 18.10.2016. Titlul de „Cetăţean de Onoare al Municipiului Timişoara” reprezintă cea mai înaltă distincţie acordată de către Consiliul Local al Municipiului Timişoara şi se decernează categoriilor de personalităţi care, prin realizările lor deosebite, au făcut cunoscut numele municipiului Timişoara, în ţară şi străinătate. 
2. Schimbări preconizate şi rezultate aşteptate
Imaginea Timişoarei, Capitală Europeană a Culturii în anul 2023, este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu rezultate deosebite, veterani de război, persoane care, prin acţiunile lor, au preîntâmpinat producerea de evenimente grave, sau, prin sacrificiul suprem, au salvat vieţile concetăţenilor lor. 
Menirea Titlului de „Cetăţean de Onoare al Municipiului Timişoara” este aceea de a-i descoperi, de a-i pune în valoare şi de a acorda recunoşterea meritată tuturor acelora care şi-au pus amprenta asupra dezvoltării municipiului Timişoara şi promovării imaginii acestuia.
Doamna Smaranda Vultur s-a nascut la 17 martie 1950 la Timisoara, a fost de-a lungul anilor lector de limba si literatura româna la Sorbona, celebra universitate din Paris, dar si la Universitatea Jagellona din Cracovia.
Meritele sale academice, civice și politice și-au găsit o recunoaștere deplină prin cooptarea profesoarei în colectivul de cercetători ce au redactat Raportul Comisiei Prezidențiale pentru Analiza Dictaturii Comuniste din România conduse de Vladimir Tismăneanu, document fundamental ce a semnat din punct de vedere istoric și politic condamnarea simbolică a comunismului din România asumată la nivelul de stat. 
Notorietatea și activitatea fiind cunoscută atât pe plan local, cât şi internațional, doamna Smaranda Vultur este îndreptăţită să primească acest titlu pentru întreaga activitate.
3. Alte informaţii:
Având în vedere notorietatea doamnei Smaranda Vultur, influența ei morală și educativă a depășit frontierele universitare. A fost membru activ al Societății Timișoara, al Alianței Civice, al Grupului de Dialog Social, a prezidat din 1996 până în 2000 filiala Fundației Academiei Civice, propun promovarea proiectului de hotărâre privind acordarea Titlului de “Cetăţean de onoare al Municipiului Timişoara”.
Consider că doamna Smaranda Vultur merită pe deplin titlul de cetățean de onoare al Municipiului Timișoara. Puțini profesori și cercetători au prezentat orașul nostru și regiunea noastră într-o lumină atât de vie, de pătrunzătoare și de documentată.

Concluzii
Ţinând cont de cele enumerate mai sus, apreciez ca fiind oportună promovarea proiectului de hotărâre privind acordarea a Titlului de “Cetăţean de onoare al Municipiului Timişoara” doamnei Smaranda Vultur, pentru contribuția ei civică și academică la dezvoltarea Timișoarei ca oraș multicultural și anticomunist şi supun dezbaterii Consiliului Local documentaţia aferentă. 

